CELEX: 62012TA0068
Language: fi
Date: 2014-06-04 00:00:00
Title: Asia T-68/12: Unionin yleisen tuomioistuimen tuomio 4.6.2014 – Hemmati v. neuvosto (Yhteinen ulko- ja turvallisuuspolitiikka — Iraniin kohdistetut rajoittavat toimenpiteet, joiden tarkoituksena on estää ydinaseiden levittäminen — Varojen jäädyttäminen — Maahantulon tai kauttakulun kieltäminen — Kumoamiskanne — Oikeussuojan tarve — Tutkittavaksi ottaminen — Perusteluvelvollisuus)

21.7.2014   
            
            
               FI
            
            
               Euroopan unionin virallinen lehti
            
            
               C 235/15
            
         Unionin yleisen tuomioistuimen tuomio 4.6.2014 – Hemmati v. neuvosto
   (Asia T-68/12) (1)
   
   ((Yhteinen ulko- ja turvallisuuspolitiikka - Iraniin kohdistetut rajoittavat toimenpiteet, joiden tarkoituksena on estää ydinaseiden levittäminen - Varojen jäädyttäminen - Maahantulon tai kauttakulun kieltäminen - Kumoamiskanne - Oikeussuojan tarve - Tutkittavaksi ottaminen - Perusteluvelvollisuus))
   2014/C 235/19
   Oikeudenkäyntikieli: englanti
   
      Asianosaiset
   
   
      Kantaja: Abdolnaser Hemmati (Teheran, Iran) (edustajat: asianajajat B. Mettetal ja C. Wucher-North)
   
      Vastaaja: Euroopan unionin neuvosto (asiamiehet: B. Driessen ja D. Gicheva)
   
      Oikeudenkäynnin kohde
   
   Vaatimus ensinnäkin Iraniin kohdistuvista rajoittavista toimenpiteistä annetun päätöksen 2010/413/YUTP muuttamisesta 1.12.2011 annetun neuvoston päätöksen 2011/783/YUTP (EUVL L 319, s. 71) kumoamisesta niiltä osin kuin sillä on kirjattu kantajan nimi yhteisen kannan 2007/140/YUTP kumoamisesta 26.7.2010 annetun neuvoston päätöksen 2010/413/YUTP (EUVL L 195, s. 39) liitteeseen II, ja vaatimus Iraniin kohdistuvista rajoittavista toimenpiteistä annetun asetuksen (EU) N:o 961/2010 täytäntöönpanosta 1.12.2011 annetun neuvoston täytäntöönpanoasetuksen (EU) N:o 1245/2011 (EUVL L 319, s. 11) kumoamisesta niiltä osin kuin sillä on kirjattu kantajan nimi Iraniin kohdistuvista rajoittavista toimenpiteistä ja asetuksen (EY) N:o 423/2007 kumoamisesta 25.10.2010 annetun neuvoston asetuksen (EU) N:o 961/2010 (EUVL L 281, s. 1) liitteeseen VIII, ja toisekseen vaatimus asetuksen N:o 961/2010 16 artiklan 2 kohdan ja päätöksen 2010/413 19 artiklan 1 kohdan b alakohdan ja 20 artiklan 1 kohdan b alakohdan kumoamisesta kantajaa koskevilta osiltaan.
   
      Tuomiolauselma
   
   
               1)
            
            
               Kanne hylätään yhteisen kannan 2007/140/YUTP kumoamisesta 26.7.2010 annetun neuvoston päätöksen 2010/413/YUTP 19 artiklan 1 kohdan b alakohdan ja 20 artiklan 1 kohdan b alakohdan kumoamista koskevilta osilta, koska unionin yleinen tuomioistuin ei ole toimivaltainen käsittelemään sitä, ja se jätetään tutkittavaksi ottamatta siltä osin kuin siinä on vaadittu Iraniin kohdistuvista rajoittavista toimenpiteistä ja asetuksen (EY) N:o 423/2007 kumoamisesta 25.10.2010 annetun neuvoston asetuksen (EU) N:o 961/2010 16 artiklan 2 kohdan kumoamista.
            
         
               2)
            
            
               Kumotaan päätöksen 2010/413/YUTP muuttamisesta 1.12.2011 annettu neuvoston päätös 2011/783/YUTP siltä osin kuin sillä on kirjattu Abdolnaser Hemmatin nimi päätöksen 2010/413 liitteeseen II, ja asetuksen (EU) N:o 961/2010 täytäntöönpanosta 1.12.2011 annettu neuvoston täytäntöönpanoasetus (EU) N:o 1245/2011 siltä osin kuin sillä on kirjattu A. Hemmatin nimi asetuksen N:o 961/2010 liitteeseen VIII.
            
         
               3)
            
            
               Euroopan unionin neuvosto vastaa neljästä viidesosasta omia ja Abdolnaser Hemmatin oikeudenkäyntikuluja.
            
         
               4)
            
            
               Abdolnaser Hemmati vastaa viidesosasta omia ja Euroopan unionin neuvoston oikeudenkäyntikuluja.
            
         
      (1)  EUVL C 109, 14.4.2012.